فیلیسطین‌لی محکوم‌لار درنگی دونیا ساغلیق تشکیلاتینی ایسراییل حبس‌خانا‌لارینداکی فیلیسطین‌لی‌لره یئنی نوع کوروناویروس (کووید-19) واکسینی وورولماسینا ایجازه وئریلمه‌سی اوچون تل آویو رهبرلیگینه تضییق گؤسترمه‌یه چاغیریب.
فیلیسطین‌لی محکوم‌لار درنگی غزه زولاغینداکی اولوسلار آراسی قیزیل خاچ کومیته‌سی‌نین بیناسی قارشی‌سیندا مطبوعات کنفرانسی تشکیل ائدیب.
ایسلامی جیهاد حرکاتی‌نین رسمی‌سی احمد المدلل بورادا درنگ آدیندان وئردیگی آچیقلامادا "حبس‌خانا‌لاردا "کووید-19" اپیدمی‌سی‌نین سرعتله یاییلماسی محکوم‌لارین حیاتی اوچون جدی قورخو و ناراحات‌لیق یاراتدی" دئییب.
احمد المدلل اپیدمی سببیله ایسراییل حبس‌خانا‌لارین‌داکی فیلیسطین‌لی محکوم‌لارین ساغلیق دورومونون تهلوکه آلتیندا اولدوغونو و ایسراییل-ین فیلیسطین‌لی محکوم‌لارا آشی وورماق‌دان ایمتینا ائتدیگینی ایفاده ائده‌رک، فیلیسطین رهبرلیگیندن "محکوم‌لارلا باغلی مسئله‌نی اولوسلار آراسی عالمه چاتدیرماسینی" ایسته‌ییب.
المدلل، دونیا ساغلیق تشکیلاتینی "حبس‌خانا‌لاردا طبی موداخیله و آشی لارین ایستیفاده‌سینه ایجازه وئریلمه‌سی اوچون ایسراییله تضییق گؤسترمه‌یه" چاغیریب.
" هاآرتص" قزئتیندکی خبرلرده ایسراییل-ین اجتماعی تهلوکه‌سیزلیک ناظیری امیر اوهانانین ایسراییل حبس‌خانا‌لارین‌داکی فیلیسطین‌لی "تهلوکه‌سیزلیک" محبوس‌لارینا "کووید-19" علیهینه آشی نین وورولماماسی اوچون ایلگیلی قوروم‌لارا گؤستریش وئردیگی بیلدیریلمیشدی.
ایسراییل حبس‌خانا‌لاریندا ایندییه‌دک 171 فیلیسطین-‌لی محبوسدا "کووید-19" ویروسونون آشکارلاندیغی آچیقلانیب.
